<classify> Bujumbura, Burundi KAMISHENI ya Ukweli naMaridhiano ya Burundi imetangaza habari ya kugundua makaburi sita ya umatiyenye maiti 6000 katika mkoa wa Karusi, mashariki mwa nchi. Mwenyekiti wa kamisheni hiyo,Pierre Claver Ndayicariye aliwaambia waandishi wa habari kuwa, maiti 6,032 namaelfu ya risasi zimepatikana karibu na milima ya Bukirasazi mkoani Karusi nakwamba miwani, nguo na rosari zimetumika kutambua wahanga hao. Kamisheni hiyo iliyoundwamwaka 2014 kwa ajili ya kufuatia jinai zilizofanyika nchini humo tokeo mwaka1885 hadi 2008, kufikia sasa imefanikiwa kugundua makaburi ya halaiki 4,000yenye miili 142,000 ya wahanga wa jinai za kivita na jinai dhidi ya binadamu. Makaburi ya umati yamekuwayakigundulika katika maeneo kadhaa nchini Burundi suala ambalo linawatia wasiwasi mkubwa watetezi wa haki za binadamu wanaodai kuwa, mbali na kufuatiliwajinai za kihistoria, jinai za sasa zinazofanywa na utawala wa Rais PierreNkurunziza zinapaswa kufuatiliwa pia. Hii si mara ya kwanza kwamakaburi ya umati kugunduliwa nchini Burundi Hii ni katika hali ambayo,serikali ya Bujumbura pamoja na mashirika waitifaki yasiyokuwa ya kiserikalinchini Burundi yamekuwa yakipinga ripoti za mashirika ya kutetea haki zabinadamu kama Amnesty International na Human Rights Watch yanayodai kuwa,kungali kunashuhudiwa hali ya ukandamizaji na ukiukaji mkubwa wa haki zabinaadamu nchini humo. Hali ya machafuko iliigubikaBurundi tangu mwezi Aprili mwaka uliopita baada ya Rais Pierre Nkurunzizakuteuliwa na chama chake cha CNDD-FDD kuwania tena urais kwa mara ya tatu. Hata hivyo chama hicho hivikaribuni kilimteua Katibu Mkuu wa chama hicho, Evariste Ndayishimiye kuwamgombea wa kiti cha urais wa chama hicho katika uchaguzi mkuu unaotazamiwakufanyika mwezi Mei mwaka huu.  <topic>: KIMATAIFA 